**REUNIÓ JUNTA**

**ASSOCIACIÓ D'EMPRESES DEL POLÍGONS INDUSTRIALS DEL CIRCUIT**

**ASSISTENTS**

- Juanjo Ibáñez - Superficies de Alimentación, S.A.

- Carlos Picapeo - Hotel Ibis Barcelona Montmeló Granollers

- Julián Marcilla - Agrícola Marcilla

- Pere Corbacho - Juan Corbacho

- Elena Soler - Rodelem Motion

- Jordi López - Disproject

- Joaquim Colom - UEI-Cerclem

- Carles Torras - UEI-Cerclem

- Laura Fenoy - UEI-Cerclem

A Granollers, 3 d'abril de 2019, s’inicia la reunió de Junta de l’Associació d’Empresaris dels Polígons del Circuit, quan són les 9 hores sota la presidència del Sr. Juanjo Ibáñez i amb l’assistència dels senyors relacionats a l’encapçalament.

En aquesta reunió es tractaran els temes que es parlaran a l'Assemblea, marcats com a ordre del dia.

**- Senyalització:** La senyalització continua sent deficient. No està ben senyalitzat el polígon ni a l'entrada ni a la sortida. Les línies del paviment no tenen prou manteniment, gairebé no es veuen. Respecte això, la Sra. Elena Soler té varies fotografies que li ha fet arribar a l'Ajuntament, però no ha rebut cap resposta. Es demana que les faci arribar a l'Associació.

En el tema de la senyalització del Circuit de Barcelona-Catalunya a l'autopista, no s'ha pogut avançar, perquè és un tema polític. Es seguirà treballant al respecte.

El panell d'empreses de la zona de Montmeló està situat a una zona on no es pot parar amb un vehicle, per tant, la localització del mateix no té sentit.

Es proposa:

- A l'Assemblea posterior es demanaran fotos de tot el que tingui a veure amb la senyalització (senyals, línies de senyalització vial, etc.), que sigui deficient o tingui falta de manteniment. Les fotos han d'anar acompanyades d'una descripció amb la direcció per poder situar-les.

- Parlar amb els ajuntaments per a que es posin d'acord en les dates en el repintat de les senyalitzacions al paviment.

**- Neteja:** El Sr. Julián Marcilla comenta que a la zona de la seva empresa hi ha sempre molta brutícia. Per la zona de "Can Sastre" sempre han de trucar per a que vinguin a netejar. En aquesta àrea aparquen camions encara que està prohibit i aquests embruten i hi deixen palets.

Es proposa:

- Com en el cas de la senyalització, enviar fotografies al correu electrònic de l'Associació.

**- Renovació de càrrecs:** Es comenta que com cada 2 anys, s'ha de fer la renovació de Junta. Es parlarà durant l'Assemblea.

**- Socis 2018**: Durant l'any 2018 s'han fet 3 altes al polígon. El President indica que l'objectiu per 2019 seria arribar al 50% de les empreses del polígon associades. En Carles Torras, informa que la porta freda no funciona, i es demana la col·laboració de Junta i resta d'associats.

Es proposa:

- Demanar a l'Assemblea l'ajuda dels associats per a com a mínim fer el primer contacte amb l'empresa. Després d'això, l'associació farà les visites pertinent a les empreses.

- En Carlos Picapeo s'ofereix per a fer trucades a les empreses. Des de l'associació li farem arribar el llistat del que disposem.

**- Seguretat:** S'informa que l'Ajuntament de Granollers té previst instal·lar 11 càmeres de detecció de matrícules. Estaria bé col·locar-ne a l'entrada i sortida del polígon, ja que podria ser dissuasiu.

Es proposa:

- Esbrinar si es té previst que alguna de les càmeres s'instal·li al Polígon Industrial del Circuit. En el cas que no, intentar que ho tinguin en compte per la següent ampliació.

**ALTRES**

- S'ha enviat una enquesta al polígon via correu electrònic per obtenir feedback respecte la senyalització, neteja i seguretat del polígon, entre d'altres.

- S'ha de concretar amb ambdós ajuntaments data per signar els convenis.

- Aquest any, l'Ajuntament de Granollers ens ha convidat a la reunió de mobilitat del Gran Premi del Circuit, però estem pendents de saber si podrem estar a la reunió de seguretat.

- Es comenta que els límits de velocitat de l'Av. Congost, on hi ha col·locat un radar, només serveixen per recaptar.

- Es parla sobre la mobilitat al polígon i la possibilitat de tenir un transport públic per als treballadors. Seria interessant aprofitar les sinergies de tots els polígons per abaratir costos, però és complicat per tema horaris. Es comenta que a través d'una empresa privada es podria fer a preu reduït, però s'hauria de saber la gent de cada empresa que la necessita. A l'enquesta que s'ha passat a les empreses, s'ha preguntat sobre el tema.

Considerant tots que no hi ha més temes a tractar, s’aixeca la sessió.